Նախ՝ հարկ ենք համարում հիշեցնել, որ 2008 թվականի ռուս-վրացական պատերազմից երեք տարի անց՝ 2011-ին, ՌԴ այն ժամանակվա նախագահ Դմիտրի Մեդվեդևը հայտարարություն էր արել, ըստ որի՝ եթե Ռուսաստանը պատերազմի մեջ չմտներ Վրաստանի հետ, ՆԱՏՕ-ն ավելի կընդլայնվեր դեպի Արևելք։ Այսօր Դաշինքն աստիճանաբար ընդլայնում է Հայաստանի հետ համագործակցությունը՝ նրան ներառելով խաղաղասիրական ամենատարբեր ծրագրերում։ Պարզ է, եթե Հյուսիսատլանտյան դաշինքը խոսում է Վրաստանի տարածքային ամբողջականության պաշտպանության մասին, այս հանգամանքը պիտի ակտիվացներ Ադրբեջանի ղեկավարության ռազմաշունչ հռետորաբանությունը։ Դրան մենք ականատես եղանք։